Kennethus Koch
Kennethus Koch (Cincinnatis 27 Februarii 1925; 6 Iulii 2002) fuit poeta, scriptor scaenicus, et professor Americanus, qui ab annis 1950 ad mortem, anno aetatis suae 77, poemata componere solebat. Praestans Scholae Novi Eboraci poeta erat, laxi poetarum gregis sodalium inter quos Franciscus O'Hara et Ioannes Ashbery numerabatur, qui introspectivam eorum temporis poesin evitabant ut modo cosmopolitano et effuso faverent, qui a peregrinatione, pictura, musica inspirabatur. Iuvenis Collegium Harvardianum frequentavit. Ad gradum A.B. anno 1948 admissus, Urbem Novum Eboracum migravit, ubi gradum Ph.D. in Universitate Columbiae obtinuit. Nonnulla centum ludos scaenicos avant-garde per suum cursum annorum quinquaginta composuit. Litteras in Universitate Columbiae docuit, ubi eius acroases discipulis gratae habebantur; inter quos erant poetae Ronaldus Padgett, David Shapiro, Franciscus Lima, Alanus Feldman, David Lehman, Jordan Davis, Jessy Randall, David Baratier, Loren Goodman, et Carson Cistulli. Cum Ned Rorem compositore Bertham opera conscripsit, quae primum anno 1973 acta est.